Diari Oficial de la Generalitat Valenciana


Sumari del DOGV 5665, del 21-12-2007 (2007/15596)

Informació pública del desplegament del Pla de Participació Pública del Pla General del Palomar.
------------------------------------------------------------------------------------------------

### Dades del document

Número de DOGV
:   5665

Data del DOGV
:   21-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15054


Data del document
:   05-12-2007

Organisme emissor
:   Ajuntament del Palomar

Tipus de document
:   Informació Pública

Descriptors 

:   * Palomar, el
    * administració local
    * pla d'urbanisme

Informació pública del desplegament del Pla de Participació Pública del Pla General del Palomar. [2007/15911]  
Vist que l'Ajuntament del Palomar, en compliment de la legislació estatal i autonòmica vigent en matèria de tramitació de plans generals, i ateses les labors tècniques derivades del nou marc legislatiu, ha procedit a redactar els treballs complementaris al citat pla.  
Vist que amb motiu de la documentació complementària a què es referix el paràgraf anterior, l'equip redactor ha presentat davant de l'Ajuntament del Palomar el document denominat Pla de Participació Pública, que establix la seqüència de tramitació de la documentació necessària per a l'aprovació definitiva del Pla General, identificant les distintes etapes i els actors que intervenen en cada una d'elles.  
Vist que la necessitat del dit document ve justificada per aplicació de l'article 9.2 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, almenys de forma implícita, i en l'article 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa.  
Atés que la participació pública en relació amb la tramitació d'un pla general i els processos de presa de decisions que comporta és necessària en virtut d'allò que s'ha expressat en els paràgrafs anteriors, sense obviar les referències que sobre la mateixa apareixen en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, i en la Llei 8/2007, de 28 de maig, de sòl.  
Atés que els suggeriments plantejats per l'equip redactor en relació amb les activitats de participació a realitzar durant tot el procés.  
El Ple de l'Ajuntament, en sessió celebrada el dia 28 d'abril de 2007 i la Resolució de l'Alcaldia de data 5 de desembre de 2007, en referència al desplegament del Pla de Participació Pública que acompanya a la tramitació del Pla General, es va resoldre el següent:  
Primer. Ordenar el desplegament del Pla de Participació Pública que forma part de la documentació per a la tramitació del Pla General.  
Segon. Comunicar i difondre el desplegament a què es referix el punt primer, formalitzant en este acte l'inici del citat Pla de Participació Pública, per mitjà dels mecanismes següents:  
Inserció al tauler d'edictes de l'Ajuntament, en el Diari Oficial de la Comunitat Valenciana i en el Butlletí Oficial de la Província.  
Inserció en la pàgina web www.paisajecv.com.  
Enviament de comunicacions per correu certificat als organismes, associacions i altres grups socials arreplegats en l'apartat «Determinació del públic interessat» del Pla de Participació Pública i que es detallen i amplien, si és el cas, en el Pla de Participació Pública.  
Tercer. Per mitjà dels mecanismes arreplegats en l'apartat segon, convocar el taller de paisatge que té com a objectiu principal la capacitació dels assistents per a la valoració dels aspectes paisatgístics del terme municipal. El dit taller es realitzarà en la sala multiusos de l'Ajuntament del Palomar, a la plaça de la Constitució, número 6 baix, els dies del 14 al 18 de gener de 2008, a les 17.00 hores.  
El Palomar, 5 de desembre de 2007.- L'alcalde: Jordi Vila Vila.